Tjen Folket (norsk politisk gruppe)

Tjen Folket – kommunistisk forbund (TF) er en norsk revolusjonær, antirevisjonistisk kommunistgruppe etablert i 1998. Forbundet har som mål «å bygge et nytt kommunistisk parti i Norge som kan styrte kapitalismen og være ledende i oppbygginga av sosialismen».Intervju med talsperson Henrik Ormåsen i Til kamp nr 2, 2009. Tjen Folket mener et slikt parti må bygge på marxisme-leninisme-maoisme.

Tjen Folket mener at det er nødvendig med væpnet revolusjon for å innføre sosialismen, og er åpen for bruk av vold for å forsvare arbeiderklassen mot borgerskapet.revolusjon "Væpna revolusjon" , besøkt 02. juli 2013. Ved stortingsvalgene i 2009, 2013, 2017 og 2021 oppfordret forbundet til boikott.«Velg opprør og sosialisme – boikott valget» , datert 31. august 2009; besøkt 23. mai 2010.

Medlemstall og organisasjonsoppbygging er ikke offentlig kjent.

Historie
miniatyr|240px|venstre|Tjen folket deltar i 1. mai-toget i Trondheim i 2013. Parolen er motstand mot norsk deltakelse i utenlandske krigsoperasjoner og mot norsk medlemskap av NATO
Tjen Folket – ei marxist-leninistisk gruppe ble etablert i 1998 som utbrytergruppe fra Arbeidernes kommunistparti (AKP). Begrunnelsen oppgis å ha vært høyredreining i AKP.«– Tjen folket starta opp som en konsekvens av at AKP degenererte politisk, sklei til høyre, og slutta å være et kommunistparti.» Fra intervju med Henrik Ormåsen i Til kamp nr. 1, 2008, side 6.

Flere medlemmer av forbundet og deres ungdomsorganisasjon Revolusjonær Kommunistisk Ungdom (RKU), ble de påfølgende årene ekskludert fra Arbeidernes kommunistparti, Rød Valgallianse, Rødt og/eller Rød Ungdom.Og der var han ekskludert: Rødt-medlemmet som mener at Stalin var en stor teoretiker

Henrik Ormåsen, Tjen Folkets talsperson, ble ekskludert fra AKP og Rød Ungdom i 1997, og fra Rødt i 2008 etter å ha rettet sterk kritikk mot partiet, og blant annet uttalt at Josef Stalin var en stor teoretiker. Ifølge daværende Rødt-leder Torstein Dahle hadde Ormåsen «skadet partiet og sådd tvil om hva det står for».

Tjen Folket satte etter nedleggelsen av AKP i gang en ideologisk offensiv med sikte på å starte et nytt kommunistparti i Norge, og endret i 2009 navnetillegget fra «ei marxist-leninistisk gruppe» til «kommunistisk forbund».

 Politisk teori 
Tjen Folket bruker som del av sin grafiske profil bilder av Marx, Engels, Lenin, Stalin, Mao Zedong og Abimael Guzmán. Forbundet bygger sin politiske teori på marxisme-leninisme-maoisme, der marxismen ifølge Tjen Folket er utviklet gjennom tre stadier: Den opprinnelige marxismen ble utviklet av Marx og Engels på 1800-tallet. Leninismen, utformet av Lenin og Stalin, er det andre steget i utviklingen. Endelig er maoismen det tredje hovedtrinnet i utviklingen av marxismen, «den mest avanserte formen for revolusjonær teori i verden i dag» ifølge forbundets program.Fra innledningen («Vårt mål») i Tjen folkets program , vedtatt i 2008; besøkt 23. mai 2010.

Ifølge Tjen Folket skiller marxismen seg fra andre former for sosialisme (for eksempel utopisk sosialisme) gjennom å bygge på vitenskapelige teorier om samfunnsutviklingen, og hvordan menneskene gjennom praksis kan endre denne samfunnssutviklingen:Marxismen er en vitenskap for oss som vil skape en bedre verden. Vi trenger marxismen for å forstå hvordan kapitalisme fungerer og hvordan vi kan avskaffe den.

På sine nettsider oppsummerer Tjen Folket sin «marxisme-leninisme» gjennom følgende tre grunnsetninger om kommunistpartiet:
 Stramt organisert og disiplinert.
 Bare åpen for folk som er villige til å studere kommunismen, være aktive i partiet og utvikle seg til gode ledere for kampene som må føres.
 Baserer seg på demokratisk sentralisme, det vil si at alle medlemmer deltar i å lage partiets politikk, men at mindretallet godtar flertallets beslutninger og jobber for dem.

Om Mao hevder de at maoismen ikke bare er en «marxisme for Kina», men at den bidrar med «mange lærdommer som kommunister trenger over hele Verden».

Andre sentrale inspirasjonskilder som forbundet viser til i sin teoribygging og politiske virksomhet, foruten AKP-ml og «de fem klassikerne», er Revolutionary Internationalist Movement, Perus kommunistiske parti, Indias kommunistparti (maoistene), Det filippinske kommunistpartiet, Tyrkias kommunistiske parti/marxist-leninistisk, m.fl.

 Organisasjon og virksomhet 
Medlemstall og organisasjonsoppbygging, er ikke offentlig kjent, og oppføring i Brønnøysundregistrene ble september 2018 slettet. Tidligere kjente personer som har hatt ledende roller i organisasjonen, er Kjell Gunnar Larsen, Henrik Ormåsen, Bjarne Stokke og Kenneth Fuglemsmo.

Organisasjonens virksomhet er kun i en viss grad kjent, og antas å ha politiske «baser» i Oslo, Trondheim og Bergen, samt aktive medlemmer («celler») i en rekke norske byer. Best kjent var forbundets sentrale rolle i organisasjoner som SOS Rasisme og Nye SOS Rasisme.

 Valgboikott 
Ved stortingsvalgene i 2009, 2013, 2017, 2021, samt lokalvalgene i 2011, 2015, og i 2023, oppfordret forbundet til boikott. Et standpunkt de oppgir tre hovedgrunner for å innta:

 «Veien til en stat der arbeiderklassen har makta er revolusjon, ikke valg innenfor denne staten.»
 «Ingen partier i valget er kompromissløse mot Norges kriger og krigspartier.»
 «Alle de viktige spørsmålene avgjøres av helt andre ting enn valg.»

 Anti-revisjonisme 
Tjen Folket har rettet polemikk mot en rekke organisasjoner som de hevder å være revisjonistisk. Mest kjent er det ovenfor nevnte bruddet mellom forbundets ungdomsorganisasjon Revolusjonær Kommunistisk Ungdom og Rød Ungdom. Videre har de kritisert organisasjoner som ML-gruppa Revolusjon og Kommunistisk Plattform for å være henholdsvis hoxhaistisk og reformistisk – to former for revisjonisme de oppfatter som den logiske konsekvensen av anti-maoisme.

 Proletær feminisme 
Forbundet har deltatt årlig på den internasjonale kvinnedagen 8. mars, typisk under paroler mot imperialistisk krig og for kvinnefrigjøring gjennom sosialistisk revolusjon. Videre har forbundet engasjert seg i en rekke spørsmål og saker knyttet til kvinnekamp, eksempelvis knyttet til prostitusjon.

Tjen Folket hevder at underdrykking av kvinner er en konsekvens av klassesamfunnet, og at virkelig kvinnefrigjøring derfor er umulig innenfor rammene som det rådende klassesystemet har satt. Forbundet har også kritisert feministiske retninger som liberal feminisme og radikal feminisme, hvor de blant annet hevder at førstnevnte forsterker klasseundertrykkingen som driver fram undertrykkingen av kvinnene, mens de anklager den sistnevnte for å overse hovedmotsigelsen i klassesamfunnet (dvs. klasseundertrykking), og som derfor er ute av stand til å gripe kjernen i problemet. Mot begge disse retningene framholder forbundet det de kaller proletær feminisme som linje for virkelig kvinnefrigjøring. En uenighet som særlig har kommet til uttrykk i spørsmål om prostitusjon, hvilket Tjen Folket anser som en kvinneundertrykkende praksis.thumb|right|Et klistermerke fra det norske kommunistforbundet Tjen folket. Teksten lyder «Massene er de virkelige heltene».

 Stridigheter 
Forbundet har ved flere anledninger blitt kritisert for å være stalinistisk og venstreekstrem, noe forbundet fra sin side har avvist. Som tilsvar på anklager fra statsminister Erna Solberg om ekstremisme, uttalte forbundet august 2017 blant annet at «Vold kan undertrykke, men også knuse undertrykking og frigjøre», og «Hvis vold er ekstremt, er Valen og Solberg de virkelige ekstremistene».

 Forholdet til andre grupper på venstresida 

Tjen Folkets talsperson Henrik Ormåsen var gjennom flere år medlem av Rød Valgallianse (senere Rødt). I 2008 ble han imidlertid ekskludert, begrunnet med organisasjonens angrep på Rødt.Vedtak i Rødts landsstyre 29. mai 2008 ; besøkt 25. mai 2010. Vedtaket er anket inn for Rødts landsmøte, og vil bli behandlet der ultimo mai 2010. Selv hevdet Ormåsen at påstandene om angrep på Rødt var uriktige, og at vedtaket om eksklusjon var feil.Tjen folket om eksklusjonen , datert 29. mai 2008; besøkt 25. mai 2010. I juni 2008 ble ytterligere 12 personer ekskludert fra Rød Ungdom, også disse på grunn av sin tilknytning til Tjen Folket.«Tjen Folket ekskludert fra Rød Ungdom», datert 19. juni 2008; besøkt 25. mai 2010. Senere har også andre medlemmer av Tjen Folket blitt ekskludert eller frivillig utmeldt seg fra Rødt.

Etter at Kommunistisk Plattform (KPml) ble opprettet i 2007 kom det til polemikk mellom organisasjonene. TF påsto at det aldri hadde vært hensikten til KPml å samarbeide med TF. Polemikken ble avsluttet etter kort tid som følge av det TF omtalte som «et offentlig angrep på Tjen Folket» fra KPml.«KPml bryter sammen foran øynene våre»  TFs nettsted datert 6. november 2007; besøkt 29. januar 2013. Et samarbeid med en organisasjonen Kommunistisk Gruppe i Bergen (KGB) ble avsluttet året etter, etter uenigheter om politisk plattform, herunder synet på Stalin.«Mot opportunisme og kritisisme»  TFs nettsted datert 1. april 2009; besøkt 29. januar 2013.

 Tjen folket og SOS Rasisme 

I 2010 kom det fram at mange av de ledende tillitsvalgte og ansatte i den antirasistiske organisasjonen SOS Rasisme hadde tilknytning til Tjen Folket.«Dekknavn: «Joe»», Dagbladet 12. mai 2010; besøkt 25. mai 2010.Tjen folkets «Smørbukk» - Klassekampen 12. mai 2010 Det ble også påstått at offentlig støtte til SOS har blitt misbrukt til TF-aktiviteter.«Ber SOS Rasisme ta regninga», Dagbladet 12. mai 2010; besøkt 22. mai 2010. Dette er avvist av både Tjen Folket og SOS.«Svar på angrepene mot oss» , samleside på Tjen folkets nettsted; besøkt 25. mai 2010.Angrep på oss – våre svar , samleside på SOS Rasismes nettsted; besøkt 25. mai 2010.

Alle de tre som i henhold til Enhetsregisteret i 2017 satt i styret i Tjen Folket, hadde i 2010 sentrale verv i SOS Rasisme: Henrik Ormåsen var per 2008–10 første vara til arbeidsutvalget, Kjell Gunnar Larsen var hovedkasserer og Bjarne Stokke medlem av landsstyret.

2. november 2016 ble Larsen dømt til fengsel i to år for bedrageri i forbindelse med medlemsjukssaken i SOS Rasisme. De øvrige tiltalte ble idømt straffer fra ett år og to måneder ned til 75 dagers betinget fengsel.

 Interne kamper 

I 2011 mente tidligere Tjen Folket-medlem Nora Warholm at TF misbrukte SOS Rasisme for å fremme sine egne interesser. Et annet tidligere sentralt medlem i Tjen Folket, Bård Frantzen, skal da ha hetset Warholm med sexistisk sjikane og oppfordret henne til å begå selvmord. Tjen Folket beklaget hendelsen offentlig, og Frantzen ble ekskludert fra organisasjonen.

I 2012 kom tidligere talsmann for SOS Rasisme og medlem av TF og RKU Kim Kopperud sammen med et annet TF- og RKU-medlem med hard kritikk av organisasjonen, blant annet knyttet til manglende medlemsdemokrati, og meldte seg samme år ut av organisasjonene i protest.- Nå har jeg fått nok av SOS Rasisme og Tjen Folket - Dagbladet

I oktober 2012 havnet tre avhoppere fra Tjen Folket, SOS, den tilknyttede organisasjonen Indiasolidaritet, og ekskluderte Bård Frantzen i slåsskamp med Tjen Folket-medlemmer på et møterom på Deichmanske bibliotek i Oslo. Det var forskjellige versjoner på hvem som startet slagsmålet.

Våren 2018 publiserte Tjen Folket en artikkel hvor de blant annet beklager å ha gitt en plattform til farlige personer. August 2018 publiserte de en uttalelse om pågående oppgjør i organisasjonen, hvilket de beskriver som et «omfattende og grundig» oppgjør, dels knyttet til metoder for ledelse og dels knyttet til politisk-ideologisk linje.

Referanser

 Eksterne lenker 



Kategori:Kommunisme i Norge
Kategori:Norske politiske organisasjoner
Kategori:Etableringer i 1998